Asiyesikia la mkuu huvunjika guu

ASIYESIKIA LA MKUU HUVUNJIKA GUU 
Methali hii ina maana kuwa mtu asiposikiliza la wavyele hujuta mbeleni kwa maafa atakayo ya pata. Methali hii iko sawa na ile ya asiyesikia la mama hufunzwa na ulimwengu.
Methali hii hutumiwa kuonya watu ili waweze kubadilika. Wasipokubali kubadilika huwa wanapata maafa mbeleni.
Hapo kale paliishi mvulana mmoja aitwae Nyanje. Mvulana huyu alikuwa mtanashati na alisifika kitongojini mwao kwa uzuri na tabia njema. Mvulana huyo alikuwa na miraba minne na misuli iliyojaa.
Wasichana wengi walimtamani kwa uzuri wake. Nyanje alipotembea wasichana walijikata vidole kwa sababu alitembea kwa maringo na kudunda. 
Kizuri hakikosi ila. Nyanje alikuwa na dharau na mabezo. Aliwabeza wasichana wote kitongoji mwao na hakutaka kujiunga na wanajamii wenzake. Alipofikia muda wa kuchukua jiko, aliwakata wasichana wote na kusema kuwa Nyanje bado hajaona wakumuoa.
Wazazi wa Nyanje walimkana mtoto wao na kumpa mawaidha. Lakini Nyanje alisimama na msimamo. Siku moja msichana mmoja mrembo aitwae Karembe, alikuja kwa kina Nyanje na kuwaomba wazazi wa Nyanje waonge na Nyanje ili aweze kumuoa. Nyanje alikataa kata kata na kubeza msichana huyo. 
Siku nyingi zikapita Nyanje alisimama na msimamo. Siku moja kulikuwa na harusi kwenye kitongoje jirani. Nyanje aliamua kudamshi ili awaumize wasichana. Alipofika hapo harusi alitembea kwa midundo yake, wasichana walisimamia na kumsorora walitamani kuwa naye. Ghafla Nyanje alipokuwa akitembea tembea alimuona msichana mzuri, aliyeumbwa akaumbika alikuwa mwenye figa nane, aliacha midundo yake na kumkazania msichana huyo na kumwambia kuwa alikuwa amependa.
Msichana huyo alikubali na kumwambia nyanje kuwa anafaa waende kwao. Nyanje alikubali mara moja. Basi msichana huyo alimshika Nyanje mkono na kumwambia afumbe macho. Alipo fumbua macho alijipata katika ufoo wa bahari na hana nguo hata moja. Hapo ndipo alipojuwa kuwa alikuwa ni jini, Alikumbuka mamae aliyemkanya kila siku. 
Alijua kuwa asiyesikia la mkuu huvunjika guu. Aliamua kurudi nyumbani na kukubali kumuoa Karembo. Kuanzia siku hiyo hakuwahi kumbeza au kumdharau mtu yeyote.